Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: c) felvilágosítást nyújt, állásfoglalást készít a sportról szóló 2004. évi I. törvény, valamint
Paragraph Index: 6626

c) a Jogi Főosztály felelős a jogszabály-tervezetek és az állami irányítás egyéb jogi eszközeinek előírások szerinti szerkesztéséért, a jogalkotási eljárás szabályainak érvényesítéséért, a jogrendszeri illeszkedés biztosításáért. A jogszabály-tervezetek elkészítése során érvényre juttatja a jogszabály-szerkesztési követelményeket. Gondoskodik arról, hogy a jogszabály-tervezetek az érdekelt társadalmi szervezetekkel egyeztetésre kerüljenek. Amennyiben a szabályozás tárgya szerint hatáskörrel bíró szerv és a Pénzügyi Erőforrásgazdálkodási Főosztály között nincs egyetértés az előterjesztés költségvetési vonzatai, illetve az erre vonatkozó költséghatás elemzés tekintetében, az előterjesztés koordinációjáért felelős Jogi Főosztály saját vagy bármely fél kezdeményezésére összehívja a költséghatás elemzést egyeztető és véglegező munkacsoportot;

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes